《陪陈玉叔游九鲤湖同陈彦冲作》
明代·佘翔

使君飞盖动山灵，九鲤烟霞接幔亭。树缀岩峦空外碧，云移楼阁镜中青。

招来凫影栖仙洞，阅罢鹅群写道经。湖水潺湲人不寐，钧天广乐若为听。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。